钦定古今图书集成/明伦汇编/家范典/第015卷 > 孝经 > 《谏诤章》
## 钦定古今图书集成/明伦汇编/家范典/第015卷 > 孝经 > 《谏诤章》

《曾子》曰：“若夫慈爱恭敬。安亲扬名。则闻命矣。敢问子
从父之令。可谓孝乎。”

〈注〉事父有隐无犯，又敬不违，故疑而问之。

子曰：“是何言与。是何言与。”

〈注〉有非而从，成父不义，理所不可，故再言之。

昔者天子有争臣七人，虽无道不失其天下；诸侯有
争臣五人，虽无道不失其国；大夫有争臣三人，虽无
道，不失其家。

〈注〉“降杀以两尊卑之差。”争谓谏也。言虽无道，为有争臣，则终不至失天下，亡家国也。

《士有争友》，则身不离于令名。

〈注〉“令”，善也。益者，三友言受忠告，故不失其善名。

父有争子，则身不陷于不义。

〈注〉“父失则谏”，故免陷于不义。

故当“不义”，则子不可以不争于父，臣不可以不争于
君。

〈注〉《不争则非忠孝》。

故当不义则争之，从父之令，又焉得为孝乎？